ธปท.เผยทุนสำรองลด1,900ล้านเหรียญสหรัฐ
ธปท.เผยทุสำรองระหว่างประเทศอยู่ที่ 1.682 แสนล้านบาท ลดลง 1,900 ล้านเหรียญสหรัฐ คาดลดลงเนื่องจากค่าเงินบาทเริ่มนิ่งภาระการเข้าแทรกแซงบาทการแข็งค่าน้อยลง
3 ธ.ค. 2553

ธปท.เผยทุสำรองระหว่างประเทศอยู่ที่ 1.682 แสนล้านบาท ลดลง 1,900 ล้านเหรียญสหรัฐ คาดลดลงเนื่องจากค่าเงินบาทเริ่มนิ่งภาระการเข้าแทรกแซงบาทการแข็งค่าน้อยลง
ธนาคารแห่งประเทศไทย(ธปท.) รายงานฐานะทุนสำรองระหว่างประเทศล่าสุด ณ วันที่ 26พ.ย.อยู่ที่ระดับ 1.682 แสนล้านเหรียญสหรัฐ หรือประมาณ 5.07 ล้านล้านบาท ลดลง 1,900 ล้านเหรียญสหรัฐหรือประมาณ 5.7 หมื่นล้านบาท จากสัปดาห์ก่อนหน้าอยู่ที่ระดับ 1.701 แสนล้านเหรียญสหรัฐ หรือประมาณ 5.087 ล้านล้านบาท ขณะที่ฐานะสุทธิสัญญาซื้อขายเงินตราต่างประเทศล่วงหน้าแลกกับเงินบาทอยู่ที่ระดับ 1.53 หมื่นล้านเหรียญสหรัฐเท่ากับสัปดาห์ก่อน
ทั้งนี้ คาดว่าระดับทุนสำรองระหว่างประเทศที่ลดลง เป็นผลมาจากค่าเงินบาทเริ่มนิ่ง ไม่ปรับตัวแข็งค่าขึ้นเร็วนัก ทำให้ธปท.สามารถชะลอการเข้าซื้อเงินเหรียญสหรัฐเพื่อแทรกแซงค่าเงิน ทำให้ปริมาณเงินเหรียญสหรัฐที่นำเข้าเก็บในทุนสำรองลดลง อย่างไรก็ตามค่าเงินบาทยังมีแนวโน้มแข็งค่าตามพื้นฐานเศรษฐกิจที่แข็งแกร่งของไทยและภูมิภาค เห็นได้จากการที่คณะกรรมการนโยบายการเงิน(กนง.)ตัดสินใจปรับขึ้นดอกเบี้ย0.25% เพิ่มเป็น 2% ซึ่งน่าจะเป็นปัจจัยดึงดูดเงินทุนไหลเข้าจากต่างประเทศต่อเนื่องต่อไป
สำหรับฐานเงินหรือเงินสดหมุนเวียนในมือประชาชนและเงินฝากในสถาบันการเงินล่าสุด อยู่ที่ระดับ 1.118 ล้านล้านบาท เพิ่มขึ้น 6.31 หมื่นล้านบาท จากสัปดาห์ก่อนอยู่ที่ 1.055 ล้านล้านบาท คาดปริมาณเพิ่มขึ้นตามความมั่นใจในการใช้จ่ายของประชาชน และการตุนเงินไว้ใช้ใช้จ่ายช่วงเทศกาลส่งท้ายปีเก่าตอนรับปีใหม่